

โรลส์-รอยซ์ | ข้อมูลสำหรับสื่อมวลชน

‘นิว โกสต์’ จากโรลส์-รอยซ์

ข้อมูลเด่นของยนตรกรรมแห่งการเปลี่ยนแปลง สะท้อนปรัชญาความเรียบง่ายที่เป็นรากฐานของ ‘นิว โกสต์’ ได้ถูกรวบรวมไว้แล้วในรายการสรุปด้านล่างนี้ สำหรับรายละเอียดทั้งหมด สามารถดูได้ที่ [thenewghost.com](http://thenewghost.com/)

ยนตรกรรมโรลส์-รอยซ์ที่มีความก้าวหน้าทางเทคโนโลยีสูงที่สุดเท่าที่เคยมีมา

เป็นยนตรกรรมที่มารับช่วงต่อผลิตภัณฑ์ที่ประสบความสำเร็จสูงสุดในประวัติศาสตร์ 116 ปีของแบรนด์

สะท้อนถึงปรัชญาการออกแบบ ‘โพสต์ ออปพิวเลนซ์’ ซึ่งปฏิเสธการโอ้อวดความมั่งคั่งแบบฉาบฉวย

พัฒนาจากสถาปัตยกรรมอลูมิเนียมสเปซเฟรมที่แข็งแกร่งของโรลส์-รอยซ์

ระบบขับเคลื่อน 4 ล้อและระบบบังคับเลี้ยว 4 ล้อเพื่อการขับขี่ที่เสถียรและมั่นคงอย่างไม่เคยมีมาก่อน

ครั้งแรกของโลกกับระบบช่วงล่าง Planar เพิ่มความคล่องตัวและการขับขี่ที่สบายขึ้นอย่างมีนัยสำคัญ

มาพร้อมกับเครื่องยนต์ V12 ทวินเทอร์โบ สูบ 6.75 ลิตร พละกำลัง 571 แรงม้า และแรงบิด 850 นิวตันเมตร

ประตูรถเปิดปิดด้วยระบบไฟฟ้าเพื่อให้ผู้โดยสารสามารถลงรถได้อย่างง่ายดาย และสง่างาม

ชิ้นส่วนภายในตัวรถได้รับการปรับความถี่เสียงสะท้อนให้อยู่ในระดับพิเศษเพื่อสร้างความรู้สึกสงบผ่อนคลาย

ไฟที่ส่องลงมาจากด้านบนของกระจังหน้าแบบ Pantheon ช่วยให้สัญลักษณ์ของโรลส์-รอยซ์โดดเด่นขึ้น

ครั้งแรกของแผงหน้าปัด Illuminated Fascia พร้อมแผ่นป้ายชื่อ ‘Ghost’ ที่รายล้อมไปด้วยดาวกว่า 850 ดวง